நிகழ்வும் ஒழுங்குபடுத்தலில் ஒரு முக்கியமான முடிவு எங்கே, எப்பொழுது நடத்துவது என்பதாகும்.  எங்கே நடத்துவது என்பது நிகழ்வில் கலந்து கொள்பவர்கள் எங்கும் பெரும்பாலும் வசிக்கிறார்கள், அவர்கள் இலகுவில் வந்து சேர முடியுமா என்பது ஒரு முக்கிய காரணமாக அமையும்.  சில வேளைகளில் நிகழ்வின் நோக்கங்களுக்காக நிகழ்வை குறிப்பிட்ட இடத்திலேயே நிகழ்த்த வேண்டிய நிர்ப்பந்தம் இருக்கலாம்.   .நிகழ்வுக்கான திகதியை, நேரத்தை குறிக்கும் போது அதே நேரத்தில் வேறு ஒரே பங்கேற்பாளர்களைக் ஈர்க்கக் கூடிய நிகழ்வுகள் நடக்கிறதா என்று பார்த்துக் கொள்ளவும்.  அப்படி இருந்தால் வேறு ஒரு நேரத்தை தீர்மானிப்பது நன்று.  குறிப்பிட்ட நேரத்திற்கு நீங்கள் விரும்பிய இடம் கிடைக்கிறதா என்று உறுதி செய்து பதிவு செய்து கொள்ளுங்கள்.  கூடிய அனுமதிகள், பாதுகாப்பு வசதிகள் தேவைப்படினும் அவற்றையும் பெற்றுக் கொள்ளுங்கள். .பொதுவாக இடமே ஒரு நிகழ்வின் உயர் செலவு மிக்கக் கூறுகளில் ஒன்று.  நீங்கள் இலாப நோக்கமற்ற அமைப்பாக இருந்தால் உங்களுக்கு அரச கூடல் இடங்களை இலவசமாக அல்லது சிறிய தொகைகு பயன்படுத்தும் வசதிகள் இருக்கலாம். நூலகம், அரங்குகள், சமுக நடுவங்களிலும் இலாப நோகமன்ற்ற நிறுவனங்களுக்கு கணிசமான கழிவுகள் உண்டு..இடம் கிடைக்க முன்பு அல்லது கிடைத்த பின்பு ஆவது அங்கு சென்று பார்த்து அது உங்கள் தேவைகளுக்கு உகந்ததா என்று உறுதி செய்து கொள்ளவும்..பரப்புரை, அழைப்புகள் .நீங்கள் எவ்வளவு திறமையாக திட்டமிட்டாலும் நிகழ்வுக்கு பங்கேற்பாளார்கள் எதிர்பார்த்தது போல வரவிட்டால் நிகழ்வு தோல்வியே.  ஆகவே நிகழ்வின் நிகழ்சி நிரல், இடம், திகதி, நேரம் உறுதி செய்யவுடன், அல்லது அதற்கு முன்னரும் கூட நிகழ்வு பற்றிய பரப்புரையை, அழைப்புகளை நீங்கள் தொடங்கலாம்.